Online Chrysanthemum Cultivation Workshop शेवंती लागवड व संगोपन कार्यशाळा, २ ऑगष्ट दुपारी २ - ५ वा.
Channel: Dr. Dinesh Khedkar
Date: 30/07/2020

भरगच्च शेवंती फुलविण्यासाठी यंदा  ऑनलाईन  कार्यशाळा
गार्डन क्लबचे लॉकडाउनला  प्रत्युत्तर
शेवंती फुलांची डौलदार कुंडी फुलविण्याच्या तंत्राचा प्रत्यक्ष डेमो 

पावसाळ्याच्या सुरुवातीच्या काळात बागेला नवसंजीवनी मिळते आणि नियमित बागकाम करणाऱ्यांची धावपळ खत, माती, कुंड्या बदलणे, नवीन रोप आणणे वगैरे करिता होत असते. सद्यस्थितीत सर्व जनसामान्य लॉकडाउन मुळे आपापल्या घरीच आहेत आणि सर्वात आनंद देणारा छंद म्हणून ज्याच्याकडे बघितले जाते असा बागकामाचा छंद  जोपासणाऱ्यांची भर पडली आहे. अनेक महिला व विद्यार्थी  देखील बागकामाविषयी जागरूक झाले आहेत व आपली परसबाग कशी सुशोभित करता येईल याची जणू स्पर्धाच लागली आहे. तेव्हा अशा बंदीकाळातच नव्हे तर कधीच आपण निसर्गाच्या फुलाण्यावर बंधन घालू शकत नाही. म्हणूनच संघर्षाच्या कठीण समयी सुद्धा मात करण्याचा संदेश आणि हरित सृष्टीची उर्जा घेऊन यंदा शेवंती लागवड व संगोपन कार्यशाळेचे आयोजन ऑनलाईन माध्यमातून होणार आहे. सदर कार्यशाळा रविवार  दि. २  ऑगस्ट  २०२०  रोजी दुपारी २ ते  ५ या दरम्यान  आयोजित करण्यात येत आहे. 

नागरिकांचे शेवंतीविषयी असलेले प्रेम व उत्सुकता पाहून अमरावती गार्डन क्लबच्या कार्यकारिणीने यावर्षी शेवंतीप्रेमी नागरिकांना शेवंतीची लागवड व मशागत कशी करावी याचे ऑनलाईन प्रशिक्षण, आभासी व्यासपीठाद्वारे देण्याचे  योजिले  आहे.  या कार्यशाळेमध्ये प्रथम सत्रात डॉ. रेखा मग्गीरवार, सचिव, अमरावती गार्डन क्लब या पॉवर पॉइंट द्वारा विस्तृत माहिती देतील आणि द्वितीय सत्रात श्री. सुभाष भावे, उपाध्यक्ष, अमरावती गार्डन क्लब  आणि श्री. अनिल भोंडे, सन्माननीय कार्यकारिणी सदस्य आणि शेवंती चषक सम्राट प्रात्यक्षिकासह मार्गदर्शन करतील. या कार्यशाळेच्या  समन्वयक  डॉ. सुचिता खोडके  असून आयोजन सचिव म्हणून डॉ उमेश  कन्हेरकर महत्वपूर्ण भूमिका बजावत आहेत. 

हि कार्यशाळा अमरावती शहरातील श्री शिवाजी विज्ञान महाविद्यालय, श्री शिवाजी उद्यानविद्या महाविद्यालय, नरसम्मा हिरया महाविद्यालय तसेच  श्री विनायक विज्ञान महाविद्यालय नांदगाव खंडेश्वर, गो सी टोम्पे महाविद्यालय चांदूरबाजार आणि राजर्षी शाहू विज्ञान महाविद्यालय चांदुर रेल्वे यांच्या सहयोगाने आणि किरण नर्सरी अंड गार्डन्स अमरावती यांच्या तांत्रिक सहकार्याने साकारण्यात येत आहे.
कार्यशाळेची विस्तृत माहिती गार्डन  क्लब च्या  संकेतस्थळावर  www.agca.webs.in  उपलब्ध आहे. या कार्यशाळेत  सहभागी होण्याकरीता इच्छुकांनी  १०० रु  देणगी शुल्क ऑनलाईन  पद्धतीने  भरून वेबसाईट वरून दिनांक १ ऑगष्ट सायंकाळी ७.०० वाजेपर्यंत नोंदणी  करणे आवश्यक आहे. कार्यशाळेचा विस्तृत तपशील नोंदणी करणाऱ्याना त्यांच्या इमेल किंवा मोबाईलवर पाठविण्यात येणार आहे.

तांत्रिक माहिती आणि प्रत्यक्षकृती द्वारा माती मिश्रण ते शेवंती लागवड आणि संगोपन विषयावर मार्गदर्शन प्राप्त करण्यासाठी सर्व निसर्गप्रेमी, शेवंती प्रेमी नागरिक, महिला, विद्यार्थ्यांनी अवश्य नोंदणी करावी व या संधीचा लाभ घेऊन स्वर्गीय सुखाची अनुभूती देणारी शेवंती पुष्प सृष्टी घरी वसवावी – डॉ. रेखा मग्गीरवार, सचिव, गार्डन क्लब.


अधिक माहितीकरिता संपर्क: 
डॉ सुचिता खोडके- 9823165900, 
डॉ शशांक देशमुख- 9890928410, 
श्री सुभाष भावे – 9423426424, 
डॉ रेखा मग्गीरवार- 9822576066,     
डॉ उमेश  कन्हेरकर 9923475053,  
डॉ युगंधरा राजगुरे- 09730015111, 
डॉ मिनल केचे- 9423125400